ЦЕНТЪР ЗА СПЕШНА  МЕДИЦИНСКА ПОМОЩ – БЛАГОЕВГРАД
2700 Гр. Благоевград, ул. “Бр. Миладинови” № 21 тел./факс 073 88-69-54

ОДОБРИЛ:
ДИРЕКТОР ЦСМП:
		/Д-р В.Антова/
					
П Р А В И Л Н И К
за работа в Р К Ц

	        I. РКЦ е основната организационна структура, осигуряваща  координацията и оперативното ръководство при оказване на спешна медицинска помощ на територията на област Благоевград. Със заповед на Директора на ЦСМП-Благоевград е изработен Правилник за работа в РКЦ и е  изготвен списък с кодове за служителите,  които дежурният оператор въвежда в комуникационно-информационната система /КИС/ за започване на работната смяна.
     1. Екипът в РКЦ се състои от: 
       - Лекар – завеждащ работна смяна /супервайзор/, със следните основни задължения:
       а/   ръководи и организира дейността на РКЦ по оказване на СМП на територията на областта  и носи персонална отговорност за това;
       б/ координира взаимодействието между екипите на ЦСМП и органите на полиция, пожарна, екипите на гражданска защита и др.;
        в/ при масови бедствия, кризисни аварии, тежки ПТП уведомява незабавно директора на ЦСМП, събира постоянната комисия при БАК, уведомява директора на РЗИ, НМКЦ и МЗ /съгласно изработен и одобрен от Директора План за действие при БАК/;
        г/ организира транспорта на пациенти от едно лечебно заведение  до друго.
       -Двама оператори, които имат следните задължения:
        а/ единият оператор се логва в Система тел. 150 и отговаря за регистриране на повикванията в КИС, а втория - в Система тел. 112 и отговаря за приемането и предаването на повикванията, постъпили на тел.112, както и за обратната връзка.;
        б/ операторът въвежда кодовете на дежурната смяна в КИС и така регистрира началото на смяната;
        в/ проследява изправността на комуникационната система в Центъра. Въведен е журнал, в които се отразяват възникнали неизправности в КИС;
        г/ приема, регистрира, обработва и предава с помощта на автоматизирана информационно-комуникационна система повикванията и получава обратна информация от екипите приключили изпълнението на повикването. Въведен е журнал за регистрация на повикванията – име, възраст, адрес, час на повикването, час на предаване на екипа, час на пристигане на място, диагноза, екип и час на приключване;
        д/ преценява естеството и същността на повикването и изпраща съответния екип;
        е/ не по-късно от една минута след обработка на спешното повикване възлагат изпълнението му на реанимационния екип;
        ж/ не по-късно от тридесет минути след приключване обработката на повикване, касаещо медицински транспорт, възлага изпълнението му на транспортния екип. За целта се попълва утвърден от Директора формуляр „Фиш за спешна заявка” по Приложение №3 към чл. 12, ал. 2 от Наредба №25/1999 г. с име на пациента, възраст, диагноза, име на търсещия транспорт и лечебното заведение, в което ще бъде настанен пациента.         
          Извършване на транспорт на спешно болен до клинична база или друго лечебно заведение става от санитарен автомобил с придружаване и непрекъснато наблюдение от  лекар и медицински специалист /реанимационен екип/. Въведен е журнал за регистриране на транспортните курсове – име, диагноза, час на тръгване и час на приключване;
       з/ при постъпило повикване на тел. 112, последното се предава на съответния екип чрез КИС, за което се уведомява оператора на тел. 112.   Въведен е журнал за регистриране на повикванията-име, възраст, адрес, час на повикване, час на предаване на екипа, диагноза и час на приключване;
       и/ при заявка за транспорт на кръвни продукти се попълва  „Фиш за спешна заявка” по Приложение № 3 към  чл. 12, ал. 2 от Наредба №25/1999 г. с име на    търсещия, име на болния и диагноза;
       к/ дежурният оператор попълва журнал за настъпили  ПТП като описва дата, час, място, описание на ПТП-то, име на пострадалите, възраст, диагноза, хоспитализация и изразходвани медикаменти и консумативи;
      л/ дежурният оператор отговаря за правилното съхранение на взетата кръв за алкохолно съдържание, предадена от съответния екип. Въведен е журнал за предаване на кръвните проби с подпис на отговорните лица. Кръвните проби се съхраняват в хладилник в РКЦ.
 II. Дежурните оператори в РКЦ, възлагат изпълнението на не повече от едно повикване на един екип едновременно.
Дежурните оператори нямат право да възлагат изпълнението на повикване, при което съществува опасност за живота или здравето на членовете на екипа, без предварително да е уведомил съответните служби за това. При възлагане изпълнението на такова повикване е длъжен да информира членовете на екипа за съществуващите опасности.
ІІІ. При отпочване на дежурство дежурните операторите в РКЦ са длъжни да:
1. Въвеждат дежурните екипи в информационно-комуникационната система със съответните кодове, по съответния алгоритъм, като за това е необходимо:
а/ При започване на работа отговорниците на екипи  и шофьорът от екипа за спешен медицински транспорт да се свържатс РКЦ през КИС и да уведомят за готовността си за работа, както и да докладват за наличността и изправнотта на медицинската апаратура;
б/ При наличие на обективни или субективни причини и съответния екип не е декларирал готовността си за работа, дежурния оператор избира чрез комуникационната система кода на съответния екип и се интересува за наличните проблеми.
2. Осъществяват връзка през КИС с дежурните екипи, започващи работа във всички филиали на ЦСМП – Благоевград. Ако има някакви проблеми, същите се записват в рапортната книга, уведомяват се отговорните лица и се отстраняват веднага.
4. Постъпващите повиквания от тел.112 се приемат от операторите в РКЦ в писмен вид, посредством компютърна система. До една минута предават повикването чрез IP телефон на съответния филиал, създават мисия и въз основа на характера на повикването привързват към нея съответен екип. 
До една минута след приключване обработката на повикването, РКЦ предава информацията за изпълнение на повикването за спешна медицинска помощ на съответния екип.
 При всяко повикване за медицински транспорт дежурният в РКЦ съобщава на екипа- името на пациента, навършени години, точен адрес, цел на транспорта, положение на пациента – седящо, лежащо и допълнителна информация по обслужването. 
До една минута от приемането на повикването от екипа, той е длъжен да се отзове за изпълнението му. При пристигане на мястото на инцидента отговорника на екипа уведомява РКЦ за пристигането си и за евентуални проблеми. При тръгването си от адреса отново информира РКЦ, като съобщава диагнозата, лечебните мероприятия и евентуалното транспортиране на пациента до СО. След като екипа пристигне във ФСМП дежурния оператор приключва мисията на екипа, като предварително е оформил необходимата компютърна и писмена документация. На един екип не могат да бъдат "привързвани” повече от една мисия.
5. По време на дежурство, в случаите, когато не изпълняват възложено от РКЦ повикване, екипите е необходимо да се намират в санитарния автомобил или на място оборудвано с коминукационно устройство, свързано директно с РКЦ.
6. Всяко повикване за медицинска помощ и медицински транспорт се записва както в комуникационната система, така и в журнала за домашни посещения, като в последния се записва и номера на мисията от комуникационната система, която е изпълнил съответния екип.
7. Всеки отговорник на екип попълва “Фиш за обслужен пациент” и “Реанимационен лист” при извършени реанимационни мероприятия. Във “Фиша за обслужен пациент” се вписва и номера на мисията.
8. При постъпване на повикване  за транспорт на пациент с цел хоспитализация в отделение на МБАЛ, се създава мисия за медицински транспорт, като болния се придружава от съответен екип /реанимационен или само от медицински специалист/. При превеждането на пациента, на който е приложено инфузионно лечение, задължително върху инфузионните разтвори или перфузори да се отрази вида и количеството на приложения медикамент и часа на започване на инфуцията. След предаването на пациента на дежурния лекар в отделението, отговорника на екипа информира РКЦ, с което се приключва съответната мисия.
9. Ръководителят на смяна в РКЦ попълва за всяка смяна “Сведение за дейността на ФСМП – Благоевград”. В рапортната книга се записват дежурния екип, вид и брой повиквания, хоспитализирани пациенти и се отразяват всички възникнали проблеми по време на дежурството, свързани с КИС, обслужването на пациентите, материално-техническата част и служителите на ЦСМП – Благоевград.
10. В края на всяка смяна операторът дава край на работно време на всички дежурни екипи в КИС. 
11.Извършва се приемане-предаване  между завършващите и започващи работа супервайзори и оператори, като отново се започва с въвеждането на екипите и проверката на КИС.
12. По време на дежурство в РКЦ, достъп имат единствено супервайзора, операторите  и упълномощени лица.

Приложение:  АЛГОРИТЪМ ЗА РАБОТА С КОМУНИКАЦИОННО-ИНФОРМАЦИОННАСИСТЕМА             
                                       В РКЦ-БЛАГОЕВГРАД  

Настоящият правилник за работа в РКЦ е утвърден /актуализиран със Заповед № 118/15.11.2011 г от Директор ЦСМП – Благоевград=

Изготвил:
/Албена Бобошевска/